अधिकारी ने बताया कि जमशीद डिप्लोमा के अंतिम वर्ष का छात्र है। उसने राष्ट्रीय जांच एजेंसी (एनआईए) द्वारा गिरफ्तार किये गये मोहम्मद अब्दुल्ला बाशित के आंदोलन में सहयोग किया था। वह दूसरी दफा दिल्ली आया था। इससे पहले मई में उत्तर प्रदेश के अमरोहा से दिल्ली होते हुए कश्मीर गया था। उन्होंने बताया कि दोनों के पास से दो .32 की पिस्तौल और चार मोबाइल फोन बरामद किये गये। वे उमर इब्न नाजिर और आदिल थोकर के निर्देश पर काम करते थे। अधिकारी ने बताया कि उनकी राष्ट्रीय राजधानी में आतंकवादी गतिविधियों को अंजाम देने की कोई योजना नहीं थी और वे दिल्ली को केवल अस्र्थाइ तौर पर रूकने के लिए इस्तेमाल करते थे। उन्होंने बताया कि इस वक्त आईएसजेके संगठन शुरूआती चरण में है।